નડિયાદમાં એકલા રહેતા વૃદ્ધાનું કોઈએ ગળું દબાવીને હત્યા કરી નાખી હતી. નડિયાદના પીજભાગોળ વિસ્તારમાં રહેતા 80 વર્ષીય વૃદ્ધાની લૂંટના ઇરાદે હત્યા થઈ હોવાનું પ્રાથમિક તારણમાં જોવા મળ્યું હતું. પરંતુ પોલીસે ઘરમાં તપાસ કરતા માલમત્તા યથાવત હોવાથી હાલ પોલીસ હવે બીજી થીયરી પર તપાસ કરી રહી છે કે વૃદ્ધાની હત્યા શા માટે કરવામાં આવી. સૌ પ્રથમ પાડોશીએ વૃદ્ધાની આ પરિસ્થિતિમાં લાશ જોતા પોલીસને જાણ કરી હતી. વૃદ્ધાના હાથ, સાડીથી બાંધેલા હતા અને મોઢા પર રૂમાલ બાંધીને ડૂચો ખોસ્યો હતો. નોંધનીય છે કે મૃતક વૃદ્ધાના બે પુત્ર વિદેશમાં રહે છે જ્યારે એક પુત્ર શશીકાંતભાઇ પંડીત નડિયાદમાં જ રહે છે.